Masakr u Darfuru
Glasnogovornik američkog State Departmenta Sean McCormack kaže da je u Darfuru, konačno rješenje u traganju za političkim raspletom i p
Više od trideset afričkih Sudanaca, civila ubijeno je u Aro Sharow, izbjegličkom kampu u pokrajini Darfur. Posmatrački tim UN-og Visokog komesarijata za izbjeglice u saopštenju za javnost je objavio da ”Prema izjavama preživjelih, nakon što su ušli u kamp, dvije stotine-pedeset do tri-stotine naoružanih muškaraca Arapa, podijelilo se u tri grupe: jedna se ustremila da ukrade stoku, druga se bavila ganjanjem i ubijanjem ljudi u kampu, a treća je zapalila klimava skloništa u kojima su živjeli protjerani ljudi od kada su zbog sličnih napada napustili svoja sela u tom kraju.” Glasnogovornik Ujedinjenih nacija Ron Redmond kaže da su sve trideset-četiri žrtve bili muškarci. RON REDMOND: Tim UNHCR-a koji je prisustvovao sahrani jednoga od trideset-četvorice je izjavio da je izgledalo da su ruke čovjeka bile vezane prije nego što je ubijen. Svjedoci u kampu su rekli da je on bio svezan i dok nije umro vukao ga je konj za sobom, po zemlji. Sukob je izbio u Darfuru 2003. god. nakon što su se pobunjenici žalili da je ta pokrajina bila zapostavljena od centralne vlade. Pobunjenici su napali objekte sudanske vlade. Podržana od vlade, arapska militantna grupa Janjaweed izvela je napade na civile, pripadnike afričkih plemena Fur, Masalit i Zaghawa u Darfuru. U julu mjesecu, sudanska vlada i pobunjenici iz vojske Pokreta za oslobadjenje Sudanace i Pokreta za pravdu i jednakost saglasili su se sa deklaracijom o načelima. U dokumentu se traži garancija za plemena o posjedovanju zemlje u Darfuru za vecu autonomiju pokrajine. Deklaracijom se takodjer traži okončanje neprijateljstava. Uz pomoć Sjedinjenih Država, Evropske unije i drugih, Afrička unija trenutno posreduje u pregovorima koji se održavaju u Abuji, Nigerija izmedju sudanske vlade i pobunjenika. Glasnogovornik američkog State Departmenta Sean McCormack kaže da je u Darfuru, konačno rješenje u traganju za političkim raspletom i prihvatanju odgovornosti. SEAN McCORMACK : Sjedinjene Države oštro osudjuju navalu nasilja u Darfuru sa svih strana. Mi očekujemo da sudanska vlada momentalno zaustavi napade i spriječi Janjaweed da sprovodi nasilje. Ja bih takodjer naveo da je isto tako bilo napada od strane vojske Pokreta za oslobadjnje Sudana. Mi pozivamo sve strane da se uzdrže od nasilja. “Odgovornost je sudanske vlade da zaštiti svoj narod”, kaže gospodin McCormack. “Dio te odgovornosti”, kaže gospodin McCormack “ je da se učini sve da takve grupe - uključujući Janjaweed - ne vrše nasilje nad sudanskim narodom.”